Държавен вестник, бр. 55, 2011 г., стр. 17

БРОЙ  55	
Д Ъ Р Ж А В Е Н  В Е С Т Н И К 	
СТР.  17  
Чл. 21. (1) Събирането на биометрични 
данни се въвежда в задграничните предста­
вителства, които са оборудвани за тази цел, 
и след разрешение от директора на дирекция 
„Консулски отношения“.
(2) При подаване на заявление за издаване 
на виза в задграничните представителства по 
ал. 1 се събират биометрични данни, включващи 
дигитална снимка и десет пръстови отпечатъка 
от кандидата за издаване на виза. За тази цел 
кандидатът за издаване на виза при първо явя­
ване задължително се явява лично в консулската 
служба. Биометрични данни могат да не се 
снемат и да се копират в Националната визова 
информационна система (НВИС), ако са минали 
по-малко от 59 месеца от предишното лично 
явяване. При съмнения относно самоличността 
на кандидата консулският служител има право 
да изиска снемане на пръстови отпечатъци и 
преди изтичането на срока от 59 месеца.
(3) Снимката трябва да отговаря на техни­
ческите изисквания в съответствие с междуна­
родните стандарти, установени в Документ 9303 
на Международната организация за гражданска 
авиация (ИКАО). Пръстовите отпечатъци се 
снемат дигитално от положени върху равна по­
върхност пръсти в съответствие със стандартите 
на ИКАО и Решение 2006/648/ЕО на Комисията 
от 22 септември 2006 г. за определяне на техни­
ческите спецификации относно стандартите за 
биометрични характеристики, свързани с разра­
ботването на Визова информационна система 
(OB, L 348M, 24.12.2008 г., специално българско 
издание: глава 19, том 08, стр. 64 – 66).
(4) Не се събират пръстови отпечатъци 
от лицата, включени в някоя от категориите 
по чл. 9ж, ал. 4 от Закона за чужденците в 
Република България. В тези случаи освобож­
даването от събиране на пръстови отпечатъци 
се отбелязва в НВИС. В случаите на временна 
невъзможност за снемане на отпечатъци от 
10 пръста консулските длъжностни лица имат 
право да изискат допълнително разяснение 
относно причините. Консулските длъжностни 
лица са длъжни да зачитат достойнството на 
кандидатите за виза в случай на затруднения 
при събирането на биометрични данни.
(5) Събирането и въвеждането в НВИС 
се извършва само от консулски служители, 
които са изрично оправомощени със заповед 
на ръководителя на задграничното представи­
телство в съответствие с чл. 31, ал. 2, и след 
подписване на декларация от служителя, че е 
запознат с целите за събиране на биометрични 
данни в съответствие с чл. 9ж, ал. 3 от Закона 
за чужденците в Република България и че се 
задължава да опазва личните данни на канди­
дата за издаване на виза.
(6) Събиране на биометрични данни от външен 
изпълнител на услуги може да се извършва само 
в случай че е изрично възложено от задгранично­
то представителство с договор, при спазване на 
изискването за криптирано предаване на данните 
и под наблюдението на консулската служба. В 
тези случаи при съмнение консулската служба 
има право да извърши проверка на снетите 
от външния изпълнител пръстови отпечатъци. 
Въвеждането на биометрични данни в НВИС 
се извършва само от консулски длъжностни 
лица, на които е предоставен достъп до нея в 
съответствие с чл. 31, ал. 2. 
(7) Консулските служби, в които се събират 
биометрични данни, имат задължение да предос­
тавят информация за това по подходящ начин.
(8) Събраните биометрични данни от канди­
дат за издаване на виза се съхраняват в НВИС 
за срок от 5 години.
(9) Разпоредбите относно реда за събиране на 
биометрични данни се прилагат и от органите 
за граничен контрол при издаване на визи на 
граничните контролно-пропускателни пунктове.
Чл. 22. Таксите за визи са посочени в 
Тарифа № 3 за таксите, които се събират за 
консулско обслужване в системата на Минис­
терството на външните работи по Закона за 
държавните такси.
Раздел IV
Приемане, проверка и съхраняване на заявле­
нията за виза и придружаващите ги документи
Чл. 23. (1) Заявлението за издаване на виза 
в дипломатическите и консулските представи­
телства се приема от компетентно длъжностно 
лице или консулски сътрудник, а на гранич­
ните контролно-пропускателни пунктове – от 
органите за граничен контрол.
(2) В случаите, в които между задграничното 
представителство и външен доставчик на услуги 
има сключен договор за приемане на заявле­
ния за издаване на визи, същите се приемат в 
служебните помещения на външния доставчик 
на услуги. Задграничното представителство оп­
ределя работното време, в което кандидатите 
за издаване на виза могат да подават заявления 
директно в  консулската служба. 
(3) Директен достъп до консулската служба 
без предварително уговаряне на дата и час за 
подаване на заявлението се предоставя на чле­
новете на семействата или на домакинствата 
на граждани на държави – членки на Евро­
пейския съюз, на Европейското икономическо 
пространство, и на Конфедерация Швейцария.
(4) При приемане на заявлението за издаване 
на виза в случаите по чл. 24, ал. 2 задължително 
се поставя печат по образец съгласно Приложе­
ние ІІІ от Регламент 810/2009 за създаване на 
Визов кодекс на Общността на първата свобод­
на страница в редовния документ за пътуване 
или в друг заместващ го документ, отбелязващ 
приемането на заявление. Когато заявлението за 
издаване на виза е подадено пред служител на 
външен доставчик на услуги, печатът се поставя 
от консулското длъжностно лице след постъпване 
на документите в консулската служба.